הוועדה המשותפת לוועדת הכלכלה ולוועדת העלייה לדיון בהצעת חוק העברה ללא תשלום של שידורי ערוץ ייעודי, כנסת 18, פרוטוקול מספר 1, 2010-03-03 09:30

אופיר אקוניס: שלום לכולם, אני מתכבד לפתוח את הישיבה.

אופיר אקוניס: על סדר היום הצעת חוק התקשורת (בזק ושידורים)(תיקון- חובת העברה ללא תשלום של שידורי ערוץ ייעודי), התשס"ט-2009 מאת ח"כ רוברט אילטוב, זאב אלקין, מרינה סולודקין, מילר, מוץ טלון, חאמד עמאר, חברת הכנסת מיכאלי, חברת הכנסת פאינה קירשנבאום וליה שמטוב.

אופיר אקוניס: (פ/810).

אופיר אקוניס: אנחנו בוועדה משותפת לוועדת הכלכלה וועדת העליה, הקליטה והתפוצות.

אופיר אקוניס: איפה יושבת ראש ועדת העליה והקליטה?

לאה ורון: היא לא נמצאת בארץ.

אופיר אקוניס: אנחנו בוועדה משותפת, כפי שנקבע הרכבה בוועדת הכנסת.

אופיר אקוניס: ב- 8 ביולי הצעת החוק אושרה בקריאה הטרומית, וועדת הכנסת החליטה ב- 23 ביולי על הקמת הוועדה המשותפת ונתחיל עכשיו דיון קצר.

אופיר אקוניס: כל מי שרוצה להשמיע את עמדתו – נאפשר לו.

אופיר אקוניס: לפני כן – הצעה לסדר של חבר הכנסת אחמד טיבי.

אחמד טיבי: תודה, אדוני.

אחמד טיבי: מדובר בוועדה משותפת של ועדת הכלכלה וועדת העליה והקליטה בנושא חשוב שקשור לתקשורת.

אחמד טיבי: האם אדוני מוכן לקרוא את שמות חברי הוועדה המשותפת?

אופיר אקוניס: אני חושב שאין צורך.

אחמד טיבי: לא, אני רוצה לדעת.

זאב אלקין: אני לא מכיר מנהג כזה אבל אתה, אדוני, חבר הכנסת טיבי עשית את זה בטקס יפה, ששודר כל כך הרבה פעמים.

אופיר אקוניס: אה, אתה מדבר על הנאום שהיה במליאה.

אחמד טיבי: אני שמח שאתם זוכרים.

אופיר אקוניס: אני לא חושב שיש במה להתבייש אז בבקשה, אקרא את השמות, כיוון שאני לא רואה כאן שום בעיה עם ההרכב.

רוברט אילטוב: קודם כל – אולי אפשר לשמוע את ההצעה לסדר?

רוברט אילטוב: אולי הוא רוצה להדיח אותי?

אופיר אקוניס: זו ההצעה לסדר.

אופיר אקוניס: הוא ביקש בהצעה לסדר להקריא את השמות.

אופיר אקוניס: אופיר אקוניס- יושב ראש הוועדה, סיעת הליכוד.

אופיר אקוניס: רוברט אילטוב – ישראל ביתנו, אמנון כהן – ש"ס, ומחליף אותו חבר הכנסת אברהם מיכאלי.

אופיר אקוניס: חבר הכנסת רוברט טבייב מסיעת קדימה.

אופיר אקוניס: עד כאן חברים מטעם ועדת הכלכלה.

אופיר אקוניס: מטעם ועדת העליה, הקליטה והתפוצות: היושבת ראש שאינה נמצאת כאן – ליה שמטוב, של ישראל ביתנו, מחליפה אותה חברת הכנסת פאינה קירשנבאום, חבר הכנסת זאב אלקין- - אברהם מיכאלי, מש"ס, וחברת הכנסת מרינה סולודקין מסיעת קדימה.

אופיר אקוניס: יש לך על זה הערה?

אחמד טיבי: כן.

אחמד טיבי: אני כבר חבר כנסת 10 שנים ועברתי הרבה בכל הכנסות.

אחמד טיבי: דבר כזה או לא עברתי.

אחמד טיבי: הרכב ועדה המורכב על שיוך אתני בלבד?

אחמד טיבי: מה רע בשלמה מולה?

אחמד טיבי: למה הוא לא פה?

אחמד טיבי: למה לא נמצא פה חבר הכנסת נסים זאב?

אחמד טיבי: למה לא נמצאים פה חברי כנסת ערביים?

אחמד טיבי: הכנסת הזו - -

זאב אלקין: האם מעכשיו יו"ר סיעת ש"ס יצטרך להתייעץ אתך מי ייצג את ש"ס ויו"ר קדימה – מי מייצג את קדימה?

זאב אלקין: זה רעיון מעניין.

אחמד טיבי: אתה יודע בדיוק למה אני מתכוון.

אחמד טיבי: מדובר בוועדה משותפת שעוסקת בנושא שהוא פרופר תקשורת שיכול להשליך על מגזרים שונים, לא רק על רוסים.

אחמד טיבי: ויש כאן ועדה משותפת של שתי ועדות, ונבחרו בתור חברי הוועדה רק יוצאי חבר העמים.

אחמד טיבי: זה דבר אולי חוקי, אבל מסריח, מאד מסריח.

אחמד טיבי: מה אתם מתכננים, זו מאפיה?

אחמד טיבי: זה קרטל?

רוברט אילטוב: אתה רוצה להיות חבר?

אחמד טיבי: אל תציע לי הצעות כאלה מתחת לשולחן.

אחמד טיבי: זו לא עבודה פרלמנטרית תקינה.

אחמד טיבי: אחרי שנאמתי אמרו לי: נתקן.

אחמד טיבי: אני רואה שאתם לא מתקנים.

אופיר אקוניס: אני לא מבין – הרי אתה יודע כבר, חבר הכנסת טיבי, חודשים רבים, שזה ההרכב שוועדת הכנסת אישרה.

אחמד טיבי: תבעתי לשנות אותה.

אחמד טיבי: אמרו לי – נשנה.

אחמד טיבי: אני רואה שאתם לא משנים.

אחמד טיבי: אתם חושבים שאתם חזקים, אתם קואליציה, יכולים להשליט כל דבר.

אחמד טיבי: זה פגום, אדוני, זה לא תקין.

אחמד טיבי: אתה לא צריך להסכים לכך.

אחמד טיבי: אמרת מפתח סיעתי?

אחמד טיבי: – כך מתקיימות ועדות כנסת.

אחמד טיבי: זה מה שיוצא ממפתח סיעתי?

אחמד טיבי: יוצאי ברית המועצות?

אופיר אקוניס: יושב ראש הקואליציה רוצה להשיב?

אופיר אקוניס: אתה לא חייב.

זאב אלקין: המקום לדיון כזה הוא ועדת הכנסת בוודאי.

זאב אלקין: יכול להיות שחבר הכנסת טיבי שכח אבל הנושא הזה, הסוגיה באיזו ועדה יידון החוק, היה נושא לוויכוח בוועדת הכנסת.

זאב אלקין: ועדת הכנסת אפילו החליטה משהו אחד, ואחר כך, בעקבות פנייתו של יושב ראש ועדת הכלכלה ויושב ראש הכנסת - שינתה את החלטתה.

זאב אלקין: השינוי שהיה היה על דעת – נדמה לי שהוא הוצבע פה אחד בוועדת הכנסת, בזמנו.

רוברט אילטוב: א

רוברט אילטוב: חמד טיבי לא חבר בוועדת הכנסת.

זאב אלקין: הוא חבר, אבל הוא לא חייב להיות בכל הישיבות.

רוברט אילטוב: אבל אם זה חשוב לו – למה הוא לא היה?

אופיר אקוניס: לא היית, חבר הכנסת טיבי - -

אחמד טיבי: הייתי, הייתי באותה ישיבה.

אחמד טיבי: אילטוב, לא כדאי לך להשוות את עצמך אלי.

רוברט אילטוב: אתה לא - -

אופיר אקוניס: אז תשווה את עצמך למי שאתה רוצה.

רוברט אילטוב: הוא חושב שהוא צודק אם הוא צועק, והוא חזק יותר?

אופיר אקוניס: בבית הזה, חבר הכנסת טיבי, יש רוב ויש מיעוט, וזה הכל.

אופיר אקוניס: בסופו של דבר – קובעת דעת הרוב, וכך נקבע גם - -

אחמד טיבי: אני תובע לצרף את חבר הכנסת שלמה מולה לוועדה.

אופיר אקוניס: אני מציע שתעביר את הצעתך לוועדת הכנסת.

מרינה סולודקין: מי הכניס את מולה לרשימה?

מרינה סולודקין: – אני.

מרינה סולודקין: אף אחד לא הכניס אותו, אני הכנסתי אותו.

אחמד טיבי: הוא לא יודע על כך, אבל בואו נכניס אותו לעוד רשימה.

אחמד טיבי: .

אופיר אקוניס: אני מציע לך לא לערב כאן הליכי בחירות בקדימה.

אופיר אקוניס: אני מציע לחברת הכנסת סולודקין לא לערב כאן הליכי פריימריז של מפלגות.

אופיר אקוניס: חברת הכנסת סולודקין, זה לא המקום.

זאב אלקין: חבר הכנסת טיבי, אני רוצה להפנות את תשומת לבך.

זאב אלקין: כחבר, כמוך, בוועדת הכנסת, וחבר הכנסת מולה, ידידי הטוב, אלא – אם תבדוק את הרשימות הוא לא נמנה לא על חברי ועדת הכלכלה ולא על חברי ועדת העליה והקליטה.

זאב אלקין: לכן, עם כל הכבוד, הוא לא יכול להיות חבר בוועדה המשותפת, גם אם ועדת הכנסת תרצה פה אחד למנות אותו להרכב הזה.

זאב אלקין: לכן, נדמה לי שבמקרה הספציפי הזה - -

אחמד טיבי: אפשר להכניס חבר כנסת סתם מרוקאי מחברי הכנסת?

אחמד טיבי: לא חייב אתיופי.

ישראל חסון: מי מקדימה חבר בוועדה?

לאה ורון: מרינה סולודקין ורוברט טבייב.

אחמד טיבי: אשכנזי יליד הארץ – אפשר?

אופיר אקוניס: תודה, חבר הכנסת טיבי.

אחמד טיבי: אתה לא תשקול ל - -?

אופיר אקוניס: בוועדת הכנסת.

אופיר אקוניס: לא פה.

אופיר אקוניס: אני לא אצביע.

מרינה סולודקין: אני, כאופוזיציה, צריכה להוסיף כאן כמה דברים.

מרינה סולודקין: אני לא מבינה את העניין – אתה רוצה לסכסך בינינו?

מרינה סולודקין: זה עניין של ערוצים מיוחדים, ערוץ של השפה הרוסית - -

קריאה: יש גם ערוץ אחר, גם.

קריאה: יש גם ערוץ ערבי.

אחמד טיבי: מה, את לא יודעת מה המניעים שלי?

אחמד טיבי: חוץ מלסכסך?

אחמד טיבי: ערוץ ייעודי משליך על הרבה מגזרים.

מרינה סולודקין: אז אני רוצה לומר- מי שזוכר שבזמן שלימור לבנת היתה שרת התקשורת היה עניין של שני ערוצים מיוחדים: ערוץ ברוסית וערוץ בערבית.

מרינה סולודקין: זו היתה החלטה.

מרינה סולודקין: הרוסים הקימו את הערוץ שלהם.

מרינה סולודקין: לצערי הרב, אני, שביתי מלמדת ערבית, בטח שתמכתי שיהיה ערוץ בערבית, ואני ממשיכה לתמוך, וזה בלי זה שאם תהיה איזו ועדה אני לא אדפוק על הדלת של הוועדה הזו כי אני מבינה שחברי הכנסת הערבים מייצגים את העניין שלהם.

מרינה סולודקין: וכאן, אחמד, אני לא מבינה – אתה משחק במשחקים מגזריים כאן.

מרינה סולודקין: אלה נגד אלה?

אחמד טיבי: מגזריים?

אחמד טיבי: אתם הקמתם ועדה משותפת כולה מצבע אחד.

מיכל רפאלי כדורי: זה עניין כלכלי, לא עניין מגזרי.

מיכל רפאלי כדורי: מדובר בכסף.

אופיר אקוניס: סליחה, אנחנו מסיימים את הדיון הזה.

אופיר אקוניס: חבר הכנסת טיבי – מאז שאני נכנסתי לתפקיד הזה אני לא העליתי על דעתי, לא חשבתי, גם לא כחבר כנסת, לנהל בבית הזה דיונים על בסיס עדתי.

אחמד טיבי: אתם הקמתם ועדה על בסיס עדתי.

אחמד טיבי: זו ועדה על בסיס עדתי.

אחמד טיבי: מה, אם הייתי מקים ועדה על בסיס של ערבים – הייתם נותנים לי?

אופיר אקוניס: תקשיב, תקשיב טוב - -

אחמד טיבי: יש לי ועדה ש - - ישראל ביתנו.

אחמד טיבי: הייתם נותנים לי להקים ועדה על בסיס של ערבים בלבד?

אופיר אקוניס: תקשיב טוב- לא היה פה בחדר הזה, וגם מחוצה לו, לפחות לתפיסתי - -

אחמד טיבי: זה זועק לשמיים.

אופיר אקוניס: אז תזעק.

אופיר אקוניס: זעקת?

אחמד טיבי: - - שערורייתי.

ישראל חסון: אדוני היושב ראש, אני מצטרף לזעקה שלו.

אופיר אקוניס: חבר הכנסת חסון הצטרף לזעקה, רק עשה את זה בקול יותר נמוך.

אופיר אקוניס: אני חוזר ואומר: לא יהיה כאן דיון על בסיס עדתי.

אופיר אקוניס: לא היה ולא יהיה.

אחמד טיבי: רק הרכבים.

אחמד טיבי: בלבד.

רוברט אילטוב: אדוני היושב ראש, תודה על הדיון.

רוברט אילטוב: אנחנו דנו ונתנו גם הזדמנות לגופים להגיע להסכמות.

רוברט אילטוב: אני הבנתי שבסופו של דבר הגופים לא הגיעו להסכמות.

רוברט אילטוב: הצעת החוק מדברת על כך שערוצים ייעודיים יהיו פטורים מדמי מעבר כפי שפטורים ערוץ 2, 1 ו – 10, מכיוון שבערוצים האלה צופים הרבה מאד צופים, למרות שהם ערוצים יעודיים, והציבור, דווקא הציבור הזה הוא ציבור שצורך את הערוץ הזה בשפה הרוסית.

רוברט אילטוב: דרך אגב, אין לנו בעיה ואין לנו התנגדות להוסיף ערוץ ערבי במידה ויהיה - -

מרינה סולודקין: תומכים.

מרינה סולודקין: תגיד את זה בפה מלא.

אופיר אקוניס: סליחה.

אופיר אקוניס: זה בחוק התקשרות הרב ערוצית, אנחנו בשבוע שעבר אישרנו פה את זה.

אופיר אקוניס: אגב, אתה לא היית פה.

אופיר אקוניס: אני הייתי פה לבד.

אחמד טיבי: אז מה?

אחמד טיבי: אז מה אם היית פה לבד?

אופיר אקוניס: אני רק אומר לך.

אופיר אקוניס: חשבתי שאתה רוצה לייצג אולי את הערוץ הייעודי בשפה הערבית, לומר משהו לזכותו.

אופיר אקוניס: הייתי פה לבד.

אחמד טיבי: יש לי עמדה, יש לי עמדה לגבי ערוצים ייעודיים.

אתי בנדלר: - -

אופיר אקוניס: מאה אחוז, נכון.

אופיר אקוניס: בכל זאת נדגיש את הדבר.

אתי בנדלר: אין מה להדגיש כי מדובר פה בערוץ ייעודי.

אתי בנדלר: היום זה רק הערוץ בשפה הרוסית וערוץ המוזיקה.

אחמד טיבי: סליחה, למה אתה אומר היום?

אחמד טיבי: לחוק הזה יש השלכה על חוק קודם.

אופיר אקוניס: סליחה.

אופיר אקוניס: חבר הכנסת אילטוב בזכות דיבור.

אופיר אקוניס: אם תרצה – נוסיף אותך אחר כך.

רוברט אילטוב: אני חושב שהחוק הזה דווקא סולל דרך לערוצים ייעודיים שיגיעו ושיקומו בעתיד כן להיכנס ולהיות בשתית של YES ו – HOT חינם, לצורך אותן אוכלוסיות מיוחדות שלצרכיהן הוקמו הערוצים האלה.

רוברט אילטוב: לכן אנחנו חושבים שמן הראוי שכפי שפטורים ערוצי ברודקסט 2, 1 ו-10 יהיו פטורים גם הערוצים הייעודיים מה גם שמבחינה כלכלית הם הרבה יותר חלשים מהערוצים האלה, ולכן מן הראוי שלא יוטל עליהם תשלום כלשהו על כך שהם משתמשים בתשתית.

רוברט אילטוב: זה בעצם עיקר החוק ועל כך אנחנו עומדים.

רוברט אילטוב: אני רוצה להזכיר שנתנו חצי שנה להגיע להסכמות.

אופיר אקוניס: נכון.

מיכל רפאלי כדורי: סליחה, העובדה היא שאנחנו הגענו להסכמה - - ערוץ 4 - - ולא במקרה הם לא נמצאים פה.

מרינה סולודקין: רוצים פה מעמדת כוח לדבר.

מרינה סולודקין: אנחנו לא ניתן.

זאב אלקין: תודה רבה, אדוני היושב ראש.

זאב אלקין: אני חושב שידידי, חבר הכנסת אילטוב, נימק היטב את העובדה למה מעמדם של הערוצים הייעודיים דומה לאותם ערוצים שפטורים מתשלום דמי מעבר.

זאב אלקין: הנושא הזה נוגע לקהל גדול שצורך את הערוץ, וייגע לקהל עוד יותר גדול שיצרך ערוצים ייעודיים בעתיד.

זאב אלקין: אני, אגב, לא מבין למה חבר הכנסת טיבי עושה הכל כדי להכשיל חוק שאמור לעזור גם לערוץ ייעודי ערבי שיקום כאן.

אחמד טיבי: אני מכשיל חוק?

אחמד טיבי: אני הצבעתי נגדו?

אחמד טיבי: אני מוחה על הרכב הוועדה, זה הכל.

זאב אלקין: אני מוכן לשקול - -

קריאה: מלאכתם של צדיקים נעשית בידי אחרים.

ישראל חסון: אני מבין שהערות ביניים פה הם רק מחברי הקואליציה.

ישראל חסון: אז אני רוצה לומר דבר אחד – אני חושב שההערה של חבר הכנסת טיבי, בתוקף תפקידך כיושב ראש הקואליציה, כדאי שתיקח אותה לתשומת לבך.

ישראל חסון: אם אתה חושב שהכנסת הוא מקום שצריך לעשות עבודתו פלסתר – אז בסדר, בואו נחייך מעמדה כוחנית.

ישראל חסון: אבל אם אתם רוצים לעשות עבודה רצינית בתחום החקיקה, אז ההערה של ד"ר טיבי היא הערה במקומה, תסלחו לי.

זאב אלקין: חבר הכנסת חסון, לא היית בתחילת הדיון – אמרתי שההרכב הזה של הוועדה נקבע על ידי ועדת הכנסת שם יש נציגים של כל הסיעות.

זאב אלקין: הסיעות קבעו מי ייצג אותן - -

אופיר אקוניס: כולל סיעת קדימה, שאתה חבר בה, לא אני.

זאב אלקין: אגב, סיעת קדימה, לפי מה שאני יודע, החליטה על משמעת סיעתית בהצבעה בחוק הזה.

זאב אלקין: הקואליציה לא החליטה כך, היא נתנה חופש הצבעה לסיעות השונות בקואליציה.

זאב אלקין: לכן, לבוא כאן ולהלין?

זאב אלקין: אתה צריך להלין בבית,

זאב אלקין: בתוך הסיעה.

זאב אלקין: היא קבעה מה הייצוג שלה.

זאב אלקין: ומקסימום – להלין בתוך ועדת הכנסת.

ישראל חסון: אני מבין שאתה שבע רצון מהדבר הזה?

רוברט אילטוב: קודם כל – הוא שבע רצון.

זאב אלקין: שוב, אני לא מופתע מזה שסיעת קדימה מחליטה משהו אחד ואחר כך חלק מחבריה חושב משהו אחר.

זאב אלקין: זה קורה כל פעם.

נחמן שי: באמת - -

זאב אלקין: במקרה הזה אני דווקא שבע רצון על ההחלטה על משמעת סיעתית בנושא הזה, בהחלט כן, כי אני חושב שזה חוק נכון ומוצדק.

זאב אלקין: אגב, החוק הזה, מבחינתי – מה שמעניין אותי זה הציבור.

זאב אלקין: ולכן, אמנם, אם היו מגיעים כאן להסדר ללא חוק, יכול להיות שהיינו מניחים את הצעת החוק, אדוני היושב ראש, אבל אני בטוח שהרצון, וכך גם יתר חבריי – להוביל את הצעת החוק בכלל לא תלוי בערוץ ייעודי כזה או אחר, כי מה שמעניין אותנו זה הצופה של הערוץ ולא הערוץ עצמו.

זאב אלקין: ירצה ערוץ חוק-לא ירצה ערוץ חוק, מה שמעניין אותי זה הציבור והאזרח.

אופיר אקוניס: אני רוצה לעשות סדר בדברים.

אופיר אקוניס: ערוצים ייעודיים קיימים – ערוץ 9 וערוץ המוזיקה.

אופיר אקוניס: ערוץ המוזיקה, חבר הכנסת טיבי, לא משדר מוזיקה ליוצאי חבר המדינות, אם אינני טועה, כאשר אני צופה בשידוריו.

אופיר אקוניס: - - ערוץ בשפה הערבית וערוץ חדשות.

אופיר אקוניס: ולכן, החוק הזה, אין לו כוונה לערוץ זה או אחר אלא לסדרה של ערוצים ייעודיים.

מיכל רפאלי כדורי: מה הקשר לוועדת העליה והקליטה?

אחמד טיבי: למה הכנסתם את ועדת העליה והקליטה?

אחמד טיבי: למה היא קשורה בערוץ ייעודי.

אחמד טיבי: מוזיקה אמרת?

אחמד טיבי: – למה זה קשור.

אופיר אקוניס: תודה, 100 אחוז.

אחמד טיבי: מה זה "100 אחוז",, מה, אתה מזלזל בדברים?

אופיר אקוניס: לא, חס וחלילה.

אופיר אקוניס: הדיון הזה כבר התקיים בוועדת הכנסת ואני לא מתכוון לחזור עליו.

אופיר אקוניס: אתה, את הדברים הללו יכולת להביא לידי ביטוי בוועדת הכנסת.

אחמד טיבי: קשה לך לתת תשובה.

אחמד טיבי: אתה רואה שההערות שלנו ענייניות.

אופיר אקוניס: אתה לא בזכות דיבור.

אופיר אקוניס: חברת הכנסת סולודקין.

מרינה סולודקין: אני רוצה לומר לכם שכאן אנחנו מייצגים ציבור, וזה יותר ממיליון איש.

מרינה סולודקין: הציבור, שלצערי הרב, בגלל עבודה קשה מאד של כל הערוצים האחרים, לא מופיע בערוצים הישראלים.

מרינה סולודקין: ולציבור הזה מאד חשוב – גם לראות את האנשים שמייצגים, בפוליטיקה, בתרבות, בדברים אחרים, וגם לדעת מה קורה בישראל, אפילו שהאנשים, 45 פלוס, לא מדברים עברית.

מרינה סולודקין: כאן, ההתנגדות לחוק כל כך לא מובנת.

מרינה סולודקין: למה, בגלל שרוצים לפרק את הערוץ הייעודי ולהטיל - -

רון אילון: לא.

רון אילון: רק רוצים שישלמו.

רון אילון: זה הכל.

מרינה סולודקין: למה אתם לא רוצים שישלמו ערוץ 1, 2, ו – 10?

מרינה סולודקין: את זה אני לא מבינה.

מרינה סולודקין: מה שאני אומרת – אני רואה כאן אי צדק, רצון מאד מכוער לפרק את הערוץ הייעודי שמייצג חלק מציבור שגר כאן.

מרינה סולודקין: אני בעד הערוצים וגם הכנסתי בכנסת את השידורים באמהרית, כי אני חושבת שזה מאד חשוב.

מרינה סולודקין: לצערי הרב לא יכולתי - -

רון אילון: שמדינת ישראל תסבסד את זה, גברתי.

רון אילון: למה אנחנו צריכים לסבסד את זה?

אופיר אקוניס: תעביר חוק.

אופיר אקוניס: חברת הכנסת סולודקין, בבקשה.

מרינה סולודקין: המצב הוא כזה שאתם לא רוצים לראות בערוצים את הפרצופים שלנו.

מרינה סולודקין: אתם רוצים לראות את שלכם.

מרינה סולודקין: אני לא מתוכחת עם זה, אולי יש לכם זכות.

מרינה סולודקין: אני לא חושבת דווקא ככה.

מרינה סולודקין: אז בגלל זה, הערוצים הייעודיים - אני ביקשתי 24 שעות באמהרית.

מרינה סולודקין: אני חושבת שזה חלון - -

קריאה: אבל יש, יש.

מרינה סולודקין: מה יש, 2-3 שעות?

מרינה סולודקין: אל תגיד לי מה יש.

מרינה סולודקין: כשמתחילים ללמד את האינטרנציונליזם – זה לא אתם שילמדו אותי.

מרינה סולודקין: גם הערוץ הערבי צריך להיות.

מרינה סולודקין: ו - -למה אין עדיין ערוץ ערבי?

מרינה סולודקין: בגלל שאתם לא עובדים בכיוון הנכון.

מרינה סולודקין: אז מה שאני מבקשת – להעביר את החוק לקריאה ראשונה, תודה.

ישראל חסון: אני רוצה להבהיר – לא התייחסתי פה לעצם החוק.

ישראל חסון: הדיון המקדמי פה מבחינתי הוא בשני נושאים.

ישראל חסון: הנושא הראשון – הפרצוף שלנו.

ישראל חסון: האם אנחנו באמת מייצגים דיון האמיתי בהרכב הוועדה המשותף הזה, בהרכב האנושי.

ישראל חסון: זו השאלה הראשונה.

ישראל חסון: והתשובה שלי היא שגם הבן שלי, בן ה- 11 וחצי, שהוא יותר נבון ממני, היה פוסל את הטענה הזו לאלתר.

ישראל חסון: והדיון השני, הוא הרבה יותר רציני, הפרצוף של המדינה הזו.

ישראל חסון: באה מדינת ישראל והחליטה, משיקולים פוליטיים להנציח מגזר.

ישראל חסון: אני אומר לך – משיקול פוליטי צרוף ששם את המדינה בעדיפות אחרונה.

ישראל חסון: מי שבא אלי ואומר לי שאחרי 20 שנה, הרוב המכריע, המיליון המצטבר הזה – בסדר, כשהוא יבוא לדון על זכות השיבה, הוא ידון על 12 מיליון איש.

ישראל חסון: אני פשוט לא מבין למה מדינת ישראל צריכה לקבל החלטה של הנצחה סקטוריאלית ולא שילוב.

ישראל חסון: לא מבין, בתפיסה, לא מבין את זה.

ישראל חסון: אני מבין צורך, אני מבין שצריך לעזור.

ישראל חסון: אני לא מבין למה אחרי 21 שנה אחרי שרוב האנשים האלה הגיעו, אנחנו מדברים על הנצחה סקטוריאלית.

ישראל חסון: אם בן גוריון היה אחרי 21 שנה מתעקש לקרוא לו "עולה חדש" הוא לא היה מכריז על שום דבר בשנת 36.

זאב אלקין: חבר הכנסת חסון, בקדנציה הקודמת לא שמעתי ממך נאומים כאלה.

זאב אלקין: רוברט אילטוב: על בסיס אותם קולות הוא נכנס לכנסת.

אחמד טיבי: אתם מוכנים להפסיק להיות ציניים ולהתייחס - -

רוברט אילטוב: זה בכלל ברמה האידיאולוגית - -הוא לא חושב שאנחנו אזרחי המדינה.

נחמן שי: אני רוצה להגיד - -

אופיר אקוניס: אני מבקש לא להכניס את הוויכוחים הפוליטיים בין חבר הכנסת חסון, שהיה בקדנציה הקודמת במפלגה אחרת.

אופיר אקוניס: עכשיו הוא מדבר, הוא רוצה לומר את דבריו, שיאמר את דבריו.

אופיר אקוניס: הוא לא זוכר שהוא נבחר בכנסת הקודמת על הקולות האלה.

אופיר אקוניס: אתה יכול להזכיר לו.

קריאה: זה מה שעשינו.

נחמן שי: לא רציתי להגיד את זה.

נחמן שי: רציתי להגיד שדעתי שונה מדעתו.

ישראל חסון: תודה לנחמן שי שמגן עלי, והמון תודה לרוברט אילטוב, זאב אלקין ואופיר אקוניס שמכם אני אמור לקבל איזושהי גושפנקא.

רוברט אילטוב: העונג כולו שלנו.

ישראל חסון: אז אני מודיע לך: אתה לא כזה גדול שאני אעשה ממך כזה קטן --

אופיר אקוניס: בלי ויכוחים אישיים עכשיו.

אופיר אקוניס: אני הצעתי לא להיכנס לזה, אתה לא מצטרף לדעתי.

ישראל חסון: אתה לא תגרור אותי לשום שיחה אישית.

אופיר אקוניס: בינך לבין רוברט אילטוב.

ישראל חסון: גם לא ביני לבינך ב - -

אופיר אקוניס: זה- ברור שלא.

ישראל חסון: אני שמח עכשיו על האמירה.

ישראל חסון: אני מבין שישראל ביתנו היא מפלגה סקטוריאלית.

ישראל חסון: אני מבין שאין אף ישראלי שצריך להיות שם.

ישראל חסון: אני מבין שאנחנו צריכים לעודד את הקו הזה.

ישראל חסון: אני מאד מבין – אם זה הקו - -

רוברט אילטוב: לא.

רוברט אילטוב: אתה רוצה להגיד שאתה לא קיבלת אף קול של רוסי בחיים שלך.

ישראל חסון: מה זה רוסי?

רוברט אילטוב: אף קול של עולה מחבר העמים בחיים שלך.

ישראל חסון: מה זו ההפרדה הזו?

רוברט אילטוב: אתה באת וניצחת.

רוברט אילטוב: אתה לא ייצגת את המגזר הזה.

רוברט אילטוב: לא מעניין אותך המגזר הזה.

רוברט אילטוב: ברור לנו גם.

ישראל חסון: אתה מרשה לו, או שאתה רוצה שאני אסיים?

ישראל חסון: אני שמח שהדיון פה הוא סקטוריאלי - -

רוברט אילטוב: הדיון פה הוא על ערוץ 9, על אנשים שרואים את ערוץ 9.

רוברט אילטוב: אתה מוזמן לא לראות - -

אופיר אקוניס: חבר הכנסת חסון.

אופיר אקוניס: אתה בזכות דיבור, אבל אני רק אעיר שאין פה דיון כרגע על ערוץ 9 וגם הצעת החוק מדברת על ערוץ ייעודי.

אופיר אקוניס: ואמרתי – הערוצים הייעודיים הקיימים עכשיו זה 9 ו-24 ובעתיד יהיו ערוץ בשפה הערבית ואולי גם ערוץ חדשות, זה הכל.

אופיר אקוניס: ואז זה יחול על כולם, אם החוק יעבור בשניה ושלישית.

ישראל חסון: אז אני אומר לך – ואני שם את הדיון בזווית ההסתכלות של מה המדינה הזו רוצה –ה אם היא רוצה לפתח ולעודד את הסקטוריאליות או לעודד את כור ההיתוך פה.

ישראל חסון: רבותיי, עידוד הסקטוריאליות במדינה שלנו זה אם כל חטא.

ישראל חסון: אנחנו עושים את כל הפעולות בשביל לשנות את זה.

ישראל חסון: אנחנו צריכים למדוד את השילוב, ואם יש צרכים שהם מיוחדים, צריך להתחשב בהם.

ישראל חסון: אני לא מתייחס לחוק.

ישראל חסון: אני אומר לך על הקו – הן בבחירת האנשים, והן לקו הסקטוריאלי שאנחנו הולכים ומטפחים אותו.

ישראל חסון: תודה, ותודה על הציונים,

ישראל חסון: לחבריי היקרים.

אופיר אקוניס: אני אגיד לך - -

קריאה: - -

אופיר אקוניס: אתה לא אעונה לו ואת העניינים האישיים שלכם תעשו בחוץ או במועצת ישראל ביתנו ובמועצת קדימה, זה לא אישי, אין על זה ויכוח, שום דבר לא אישי בפוליטיקה.

נחמן שי: אני רוצה קודם כל לצנן קצת את הרוחות פה.

נחמן שי: אני מבין שיש אנשים עם זיכרונות מהעבר.

נחמן שי: אני, מבחינה חברתית, רוצה לומר לך, ישראל חסון, שהחלום של כור ההיתוך וכו' הסתיים.

נחמן שי: היום הגישה מדברת על פלורליזם תרבותי – גם בתוך ישראל , וגם בחברות אחרות שמורכבות מקבוצות שונות.

נחמן שי: היינו בדור הזה, החליפו שמות משפחה, מחקו עבר לאנשים, סידרו להם זהות חדשה.

נחמן שי: אנחנו כבר לא שם.

נחמן שי: שינינו את הגישה.

נחמן שי: ודרך הקליטה של חבר העמים הבנו שיכולים להתקיים כמה וכמה קבוצות, ולקיים גם את העבר שלהם וההיסטוריה שלהם והתרבות שלהם, וגם להשתלב יחד בחברה חדשה וגם קצת יותר גדולה, כמובן, מסך כל המרכיבים שלה.

נחמן שי: זה בצד התרבותי.

נחמן שי: השקעתי בזה הרבה שעות ולמדתי את העניין.

נחמן שי: היתה גישה כזו והיא השתנה, היא הרבה יותר פתוחה.

נחמן שי: לא רק בארץ, אבל אנחנו מדברים על ישראל.

רוברט טיבייב: עדיין לא.

נחמן שי: עדיין לא? - -

אופיר אקוניס: אנחנו לא בדיון הזה, חבר הכנסת שי.

אופיר אקוניס: זה דיון מרתק, אבל אנחנו לא בדיון הזה.

נחמן שי: זה דיון מרתק כי הוא משפיע גם על דעתי בעניין הזה.

נחמן שי: אני בעד שלערוץ 9 יינתנו הקלות כדי שהוא יוכל להשתלב בחבילה וכדומה.

נחמן שי: אבל אני רוצה שנהיה כנים מספיק עם עצמנו כדי שנבין שכאשר נותנים למישהו לוקחים משהו ממישהו אחר.

נחמן שי: העולם שלנו מורכב מ "קח ותן".

נחמן שי: לכן אני מדבר מכל חבריי שמעלים את ההצעה הזו שגם ישקיעו, באותה מידה של מחשבה, מה זה אומר מבחינת HOT, YES וכן הלאה- מה זה אומר מבחינת כל השידורים האחרים.

נחמן שי: אם יימצא פתרון, אני אתמוך בו מכל לב.

נחמן שי: אני בעד לתת – ואני רוצה להוסיף עוד נימוק אחד.

נחמן שי: ברור לי שהציבור של חבר העולים רואה הרבה טלוויזיה ורואה ערוצים שמגיעים מחוץ לגבולות ישראל.

מרינה סולודקין: צודק.

נחמן שי: ואני מעדיף שייראו את הערוץ שמשודר מתוך הארץ, כמה שאפשר יותר, ופחות את הערוצים האלה, כי בכל זאת – זו התרבות שלנו, זו המציאות שלנו וזו ההוויה שלנו.

נחמן שי: לכן יש לי עניין להגביר את הצפייה בערוץ 9 מול הערוצים האחרים שמשודרים בחוץ ויש להם גישה חופשית אליהם.

נחמן שי: מה שאני מבקש ממך, היושב ראש, והחברים – להציע איזשהו פתרון שלא יפגע כלכלית בגורמים האחרים כדי שלא נתערב פה באופן גס, במירכאות, במשחק הכלכלי שקיים.

אחמד טיבי: אל"ף, יש חוק לגבי ערוצים ייעודיים, אחד מהם – הערוץ הייעודי בערבית.

אחמד טיבי: נשאלת השאלה למה עדיין אין ערוץ ייעודי בערבית.

אחמד טיבי: אני אומר לכם: הסיבות הן בעיקר כלכליות.

אחמד טיבי: לא עקרוניות, לא אידיאולוגיות, בכלל.

אחמד טיבי: יש טייקונים יהודיים בישראל שיכולים להרשות לעצמם לממן ערוץ זה או אחר.

רון אילון: עובדה שהם לא יכולים.

רון אילון: הם רוצים שאנחנו נממן את זה.

אחמד טיבי: אני בדיוק מגיע לנקודה הזו.

אחמד טיבי: אין טייקונים כאלה – הכלכלה הערבית בישראל היא כלכלה חלשה, והיא אפילו לא עצמאית.

אחמד טיבי: יש טייקונים.

אופיר אקוניס: ראיתי באחד העיתונים שזה הדבר הבא.

אופיר אקוניס: אחד העיתונים הקדיש לזה מוסף שלם – היום או אתמול.

אחמד טיבי: כן, זה שוק צרכני שאינו מנוצל.

רוברט טיבייב: אף אחד לא מתנגד.

רוברט טיבייב: אף אחד לא מתנגד לאף השקעה ערבית.

אחמד טיבי: לא אמרתי.

אחמד טיבי: אמרתי למה הוא לא קם – הוא לא קם בעיקר מסיבות כלכליות.

אחמד טיבי: עדיין אין יזמים שיקחו את הפרויקט הזה על עצמם, עם כדאיות כלכלית.

אחמד טיבי: כאשר בערוץ ייעודי בשפה הרוסית – אני, אגב, עקרונית, לא מתנגד שיהיה ערוץ כזה.

אחמד טיבי: אמרתי – יש טייקונים .

רוברט טיבייב: -- הכל.

רוברט טיבייב: תרשום את זה לפרוטוקול.

אחמד טיבי: אני בעד אפילו שיהיו חברי כנסת רוסים פה.

פניה קירשנבאום: אז גם תצביע בשביל זה.

קריאה: אבל במינון.

רוברט אילטוב: הוא רוצה לקבוע מי יהיה, וכמה.

קריאות: - -

אחמד טיבי: לכן, אדוני – נשאלת השאלה, ועדיין אין לי עמדה עקרונית לגבי הצעת החוק שתדע שהוויכוח שלי הוא עקרוני: אני שואל את עצמי ועדיין אין לי תשובה, האם בדרך כלל הציבור או המדינה או מאן דהוא צריך לממן את לב לבייב , למשל.

אחמד טיבי: האם מישהו צריך לממן אותו, לעזור לו, לשמן את כיסיו - -

פניה קירשנבאום: בינתיים הוא מממן.

אחמד טיבי: בסדר, ההצעה הזו – מטרתה להקל עליו.

אחמד טיבי: לאחרונה מנסים להקל עליו הרבה.

רוברט אילטוב: שיהיה טייקון ערבי – נקל גם עליו.

קריאות: - -

רוברט אילטוב: שיקים ב- 200 מיליון שקל ערוץ, ונעזור לו.

רוברט אילטוב: כמו ש YES מבקשים לעזור להם ו – HOT מבקשים לעזור להם.

רוברט אילטוב: דרך אגב, גם מקבלים זכויות, ועוזרים להם.

אופיר אקוניס: ניצן חן תכף יענה בקשר לערוץ הערבי.

אופיר אקוניס: אנחנו היינו פה, פשוט – בשבוע שעבר עסקנו בזה.

אחמד טיבי: הטייקון הערבי הראשון שיבוא – ייעצר במחסום.

מרינה סולודקין: תזמינו אותנו לדיונים על הערוץ הערבי.

מרינה סולודקין: אנחנו נתמוך ונעזור.

רוברט אילטוב: העניין הוא שאם החוק הזה עובר אין צורך בדיונים בנושא הערוץ הערבי.

מרינה סולודקין: אבל את זה הם לא מבינים.

אחמד טיבי: אני מבטיח לכם: בלי נאמנות – אין ערוץ ייעודי.

אחמד טיבי: אני אומר, אדוני: ההתנגדות והפואנטה הראשונה שהצגתי היא עקרונית מאד.

אחמד טיבי: החברה בישראל היא רב תרבותית, על זה דיבר חבר הכנסת ישראל חסון לגבי פלורליזם תרבותי.

אחמד טיבי: יש סיעות בכנסת, יש מגזרים שונים, יש קהל בוחרים שונה שלכל אחד מהם יש אינטרס, והנבחרים מייצגים את מי ששלח אותם לכנסת, אבל יש גם ערכים אוניברסאליים.

אחמד טיבי: לא רק סקטוריאליים.

אחמד טיבי: אני, נכון, בגאווה מייצג את הסקטור שלי כמו שאתם מנסים לייצג.

אחמד טיבי: אבל יש מראית עין של איך נעשים הדברים.

אחמד טיבי: מראית העין של הוועדה המשותפת הזו היא צורמת, היא שערורייתית, היא לא היתה בכנסת מאז שאני חבר בכנסת, ואני ותיק כמעט יותר מכולכם פה.

מרינה סולודקין: לא נכון.

מרינה סולודקין: אני 14 שנה כאן.

אחמד טיבי: תשתדלו להקשיב לכל מילה שאני אומר.

אחמד טיבי: אמרתי "כמעט".

רוברט טיבייב: אתה לא יכול להיות סולודקין.

אחמד טיבי: אני לא יכול.

אחמד טיבי: היא הכניסה את מולה לכנסת.

מרינה סולודקין: אני גם אכניס ערבים לקדימה.

מרינה סולודקין: תזכור את זה.

אחמד טיבי: את שייכת לאלה שאני ממש לא רוצה לתקוף, כי אני מחבב אותך.

אחמד טיבי: אני מתאפק, שומר על רמת איפוק וריסון עצמי גבוהים ביותר.

אופיר אקוניס: - - -

מרינה סולודקין: אני ניסיתי להכניס את חוסנייה ג'בארה לקדימה, באמת.

אחמד טיבי: גם על זה אני לא אענה.

אחמד טיבי: ולכן, אדוני, לא סתם אנשים מרגישים לא נוח, גם עם הדיונים גם עם מה שדוחף את הדיונים האלה, המניעים מאחורי הדיונים האלה, המניעים מאחורי ההצעות האלה, החלוקה הסקטוריאלית, המעין קרטל הזה של כמה חברי כנסת.

אחמד טיבי: יש רושם, ואני אומר את זה ליושב ראש הקואליציה – שאתה עושה את הדברים כי אתה יכול.

אחמד טיבי: בדרך כלל לא זו צריכה להיות שיטת ההתנהגות או ההתנהלות גם של קואליציה רחבה וחזקה ומבוססת.

אחמד טיבי: יש צורך להקשיב לכל רחשי הלב בבית הזה, ולכל הסיעות.

אחמד טיבי: לא כל מה שאתה יכול אתה צריך לעשות.

זאב אלקין: תאמין לי – אני יכול הרבה פחות ממה שאתה חושב.

זאב אלקין: למשל- אני לא יכול לקבוע את ההרכב של סיעת קדימה, מי מייצג אותה.

זאב אלקין: ממש לא יכול, היא קובעת לעצמה.

אחמד טיבי: אל תיתמם.

אחמד טיבי: לא אתה ולא כל מי שמגנים על הרכב הוועדה.

זאב אלקין: אלה עובדות.

אחמד טיבי: אני חושב שלהכניס את ועדת העליה והקליטה לנושא של תקשורת הוא משהו שאינו ענייני.

אחמד טיבי: לא צריך.

אחמד טיבי: ועדת הכלכלה היא זו שדנה כל הזמן, למרות שאני לא חבר בה - -

אופיר אקוניס: בהתחלה זה היה גם בלי ועדת הכלכלה.

אופיר אקוניס: אני פשוט עמדתי על שתי רגליי האחוריות והחזרתי את זה לכאן ואז זה נקבע כוועדה משותפת.

אחמד טיבי: ראית עד לאן הגיע האבסורד?

אופיר אקוניס: אז זה תוקן.

אחמד טיבי: זה לא ממש תוקן.

אחמד טיבי: מה, זה תוקן בגלל שאתה עכשיו יושב ראש ועדה משותפת, וזה מתקיים בחדר שלך?

אחמד טיבי: זה תוקן?

אחמד טיבי: זה צריך להיות בוועדת הכלכלה פרופר, כמו שכל הערוצים נידונים בוועדת הכלכלה.

אחמד טיבי: למה מכניסים את ועדת העליה, בהרכב הזה, של יוצאי ברית המועצות?

אחמד טיבי: מה זה, הדבר הזה?

אחמד טיבי: זה מוסיף כבוד לבניין?

אחמד טיבי: זה מוסיף כבוד לכנסת?

אחמד טיבי: אתם לא שמעתם את מה שאמר מרגי אז, כשחשפתי את זה מעל לדוכן?

אחמד טיבי: זה מפריע לאנשים.

אחמד טיבי: זה מפריע לאנשים.

אחמד טיבי: גם ההרכב, גם המניעים, גם צורת ההתנהגות.

אחמד טיבי: אין בזה כבוד לעניין, אין בזה כבוד לחברי הכנסת, לעמיתים שלכם.

אחמד טיבי: תודה רבה.

פניה קירשנבאום: כבוד היושב ראש, חברי הכנסת והאורחים.

פניה קירשנבאום: אני רוצה להתייחס לכמה נושאים.

פניה קירשנבאום: הנושא הראשון – אני בהחלט רוצה להפריד בין פוליטי לציבורי.

פניה קירשנבאום: אני הגעתי לארץ לפני 36 שנה יחד עם הוריי, ושניהם עבדו פה.

פניה קירשנבאום: אבל היום, כשהם נמצאים בגיל פנסיה, הרבה יותר נוח להם להשתמש ולראות ערוץ שדובר את שפת האם שלהם והם צופים בערוץ הזה.

פניה קירשנבאום: אפשר היה להגיד – הרי ברור שאם אנחנו רוצים שרוב הציבור יהיה מעורב בחיים של המדינה, הם צריכים להשתמש בחדשות ובהכל – בשפה שיותר נגישה להם ויותר נוחה להם.

פניה קירשנבאום: אבל אם מישהו חושב שערוץ 9 הוא בכיס של ישראל ביתנו – כמו ששמעתי פה –אני בעצמי צופה בערוץ ואני רואה שיש שם ייצוג לכל המפלגות, וכל ההווי הפוליטי – המדיני מקבל - -

רון אילון: במיוחד לאחמד טיבי יש ייצוג שם.

קריאה: יש, יש.

רוברט אילטוב: מי דואג לאחמד טיבי – הוא דואג לעצמו.

רון אילון: - - -

פניה קירשנבאום: תשמע, זה ממש לא מכובד שאתה קוטע אותי.

פניה קירשנבאום: אני לא הפרעתי לאף אחד היום.

פניה קירשנבאום: אבל אם כבר קטעת אותי אני רוצה להגיד לך – לפי בדיקה שערכתי בעולם, רוב חברות התשתית שגובות דמי מינוי מהחברים, הם מניחים את התשתית על בסיס דמי מנויים והם משלמים לחברות תוכן שיכניסו תוכן לתוך הכבלים שלהם, ורק במדינת ישראל נעשה בדיוק ההפך.

פניה קירשנבאום: אנשים משלמים דמי מנוי ואז, חברות התשתית עוד גובות כסף מחברות תוכן.

פניה קירשנבאום: הרי ברור שרוב העלות של התכניות נופלת על חברות התוכן ולא על הכבלים.

פניה קירשנבאום: אתם פעם אחת הנחתם כבלים ועכשיו אתם גובים את הכסף מדמי מנוי.

פניה קירשנבאום: מי מביא את התוכן לכבלים?

פניה קירשנבאום: מי מעלה את הרייטינג של הכבלים שלכם אם לא חברות התוכן?

פניה קירשנבאום: אז אתה יודע מה?

פניה קירשנבאום: – טעות בזה שאתם מתנגדים לערוץ 9 כי ערוץ 9 יכניס לכם יותר מנויים, יעלה לכם את הרייטינג שלכם ורק יוסיף לכם.

פניה קירשנבאום: על מה אתם נלחמים, בכלל, אני לא מבינה.

פניה קירשנבאום: אולי כדאי באמת לשקול ולהעביר את החקיקה, שאולי חברות התוכן צריכות לקבל כסף לא הם צריכים לשלם דמי מעבר.

פניה קירשנבאום: הם צריכים לקבל כסף על הפקת תכניות – תכניות בארץ, חדשות – כל הדברים האלה עולים כסף והם, כדי לשדר את התוכן שלהם הם עוד משלמים כסף לחברות הכבלים.

רון אילון: אנחנו בעד.

רוברט טיבייב: אני אשתדל לקצר בדבריי.

רוברט טיבייב: לצערי לא שמעתי את דבריו של חבר הכנסת ישראל חסון אבל העניין בעיניי הוא די פשוט.

רוברט טיבייב: 1,100,000 אנשים גרים בארץ.

רוברט טיבייב: וזה נכון, יש פעם ראשונה בכנסת הסכמה מקיר לקיר של כל הסיעות, כל דוברי הרוסית, לפחות פעם ראשונה שקואליציה עם אופוזיציה ביחד הולכים על דבר מאד מהותי ומאד משמעותי.

רוברט טיבייב: זה לא סוד.

רוברט טיבייב: יש לי טענות כלפי ערוץ 9, כלפי התכנים שלהם, לגבי כל מה שקורה בערץ 9, אבל לא לעזור לערוץ משמעותי לחלק גדול מהאוכלוסייה?

רוברט טיבייב: בעיניי זה דבר לא נכון ואני לא בטוח שהתמיכה הזו לערוץ 9 היא על חשבון HOT ו – YES או איזשהו ערוץ ערבי.

רוברט טיבייב: אני ממש גאה.

רוברט טיבייב: ברור שזה עניין פוליטי נטו.

רוברט טיבייב: אני גם מייצג וגם חבריי מייצגים אוכלוסייה.

רוברט טיבייב: זה לא סוד ואני לא מתבייש בזה, ויותר מזה – אני גאה בכך שאני מייצג את האוכלוסייה, ומנסה לעזור להם.

פאסיל לגסה: אני חושב שאני מדבר בוועדה הזו פעם שניה.

פאסיל לגסה: אני רוצה להתחיל מדברי חברת הכנסת סולודקין על הנושא של הערוץ הייעודי.

פאסיל לגסה: אני מנהל הערוץ באמהרית,

פאסיל לגסה: דרך אגב, שתדעו – למי שלא יודע.

אחמד טיבי: הוא ייעודי?

פאסיל לגסה: על זה אני בא לדבר.

אתי בנדלר: לא, הוא לא ערוץ ייעודי.

פאסיל לגסה: בתקופה של לימור לבנת היה צריך להקים ערוץ רוסי – אמהרי.

פאסיל לגסה: היה כתוב בחוק.

פאסיל לגסה: השלטון התחלף, ובגלל פוליטיקה זרקו את הערוץ האמהרי.

פאסיל לגסה: זה ברור, ולזה אי אפר להתכחש.

פאסיל לגסה: גם אנשים שהיו באותה תקופה בערוצי הכבלים והלווין יודעים את הדברים האלה.

פאסיל לגסה: אז בדלת האחורית, בגלל שלא היתה ברירה, עשו ערוץ לא ייעודי שאנשים משלמים עליו כסף.

פאסיל לגסה: 16 אלף בתי אב – אתם יודעים מה האוכלוסייה האתיופית בארץ?

פאסיל לגסה: - מעל 150 אלף.

פאסיל לגסה: מתוכם 70% לא יודעים לקרוא ולכתוב גם באמהרית, שהיא שפת האם שלהם.

פאסיל לגסה: הם משלמים 16 שקל כל חודש.

פאסיל לגסה: אין לי שום בעיה שיפטרו מדמי מעבר.

פאסיל לגסה: גם לי - -.

פאסיל לגסה: בדלת האחורית - - האנשים שלנו מתפרנסים מהביטוח הלאומי.

פאסיל לגסה: רובם נמצאים בקו העוני, אנשים שנמצאים בגטאות, כיוון שהם לא נמצאים במקומות שאפשר לראות אותם – הם מתרכזים בכל מיני מקומות.

פאסיל לגסה: אולי עכשיו אין לנו לובי להילחם על זה אבל עוד כמה שנים – יהיה.

פאסיל לגסה: אנחנו צריכים להתמודד עם המצב הזה.

פאסיל לגסה: אין לי שום בעיה שיתנו הקלות, אבל אני אומר שהאוכלוסייה שלי, בדרך עקיפה משלמת דמי מעבר.

פאסיל לגסה: אם נותנים הקלה לערוץ הרוסי ולערוצים אחרים - אני רוצה שגם נקבל את ההכרה שלי.

מרינה סולודקין: אתה חושב שהציבור שלנו לא משלם כסף?

פאסיל לגסה: אני מדבר על דמי מעבר.

פאסיל לגסה: הציבור שלי משלם, האוכלוסייה של הציבור שלך - -תסתכלי עלי בעיניים.

מרינה סולודקין: אתה תסתכל עלי ביניים.

דנה נויפלד: קודם כל – הממשלה בשלב הזה מתנגדת.

זאב אלקין: נכון.

זאב אלקין: יש ערר שלא נדון עדיין.

דנה נויפלד: לכן, עמדת הממשלה היא להתנגד, זה דבר ראשון.

זאב אלקין: אנחנו יודעים.

זאב אלקין: הנהלת הקואליציה קיבלה עמדה על חופש הצבעה, כמו שהודעתי.

דנה נויפלד: דבר שני – אני רוצה להזכיר ולהתפלא קצת – אנחנו נמצאים במצב שיש לנו סכסוך כלכלי בין שני גופים ולמעשה הכנסת מבקשת לבוא ולהתערב בסכסוך כלכלי.

דנה נויפלד: למה הדבר דומה?

דנה נויפלד: נניח שהייתי בסכסוך עם בעל הדירה שלי על גובה דמי השכירות, היה נראה לי ששכר הדירה גבוה מדי, ואז הייתי באה לכאן ומבקשת מיושב ראש הוועדה שיתערב, ייכנס את הוועדה עבורי ויכריע בסכסוך לטובתי, באמצעות חוק.

דנה נויפלד: זה המצב שאנחנו נמצאים בו כרגע.

זאב אלקין: זה גם תיאור נכון של החלטה של ועדת השרים אבל אם משרד המשפטים רוצה כך לתאר את ועדת השרים, זו זכותו.

זאב אלקין: כי לפי מיטב ידיעתי ועדת השרים החליטה לתמוך.

זאב אלקין: יש, פשוט, ערר שטרם נדון.

זאב אלקין: יש ערר שטרם נדון.

דנה נויפלד: קודם כל – ברגע שיש ערר - - הממשלה מתנגדת.

זאב אלקין: נכון, אבל התיאור המהותי שנתת תקף גם לגבי ועדת שרים לחקיקה ואני הייתי מציע למשרד המשפטים לא לתאר את ועדת השרים לענייני חקיקה בצבעים כאלה.

דנה נויפלד: אבל אדוני גם לא סתר את מה שאמרתי.

דנה נויפלד: לכן, זה שהכנסת מתבקשת לבוא ולהתערב לטובת צד זה או אחר בסכסוך כלכלי, כעניין רחבי ולא רק בעניין הזה - זה עניין בעייתי.

דנה נויפלד: יש שני צדדים שיש להם סכסוך – הם יבואו ויפתרו את הסכסוך ביניהם.

דנה נויפלד: זה שהכנסת מבקשת לבוא ולהתערב לטובת צד אחד זה עניין בעייתי באופן רחבי, בלי שום קשר לערוץ 9.

זאב אלקין: את יכולה להזכיר לי איך שר המשפטים הצביע בוועדת השרים לחקיקה?

דנה נויפלד: אני שוב עונה לאדוני שעמדת הוועדה היא להתנגד.

קריאות: -

אחמד טיבי: מהיום והלאה אנחנו נגיד – מה עמדת שר המשפטים, מה עמדת - -

זאב אלקין: רק שאלתי.

קריאות: - -

דנה נויפלד: העמדה כרגע היא להתנגד, ואני מציגה את הטעמים להתנגדות.

דנה נויפלד: מעבר לכך אני רוצה להזכיר שמדובר בהעברת דמי המעבר שזה תשלום כספי שמשלם בעל הערוץ הייעודי עבור השימוש בתשתית של הכבלים.

דנה נויפלד: אני אזכיר - -

רוברט אילטוב: למה ערוץ 2 לא משלם?

מרינה סולודקין: התשובה הישראלית – ככה.

רוברט אילטוב: זה גם עניין כלכלי.

דנה נויפלד: אני מוכנה להסביר.

רוברט אילטוב: אנחנו רוצים להשוות את התנאים.

דנה נויפלד: אם רוצים להשוות את התנאים אז אולי יש מקום לדון האם יש מקום להשוות את התנאים מבחינה רגולטורית.

דנה נויפלד: החובות המוטלות על ערוץ 2 ועל ערוץ 10 לא דומים ולא מתקרבים בכלל - -

קריאות: - -

דנה נויפלד: בכלל, אפילו לא בעשירות - - אם רוצים להשוות את התנאים אז בואו נתחיל – אפשר לפתוח ולראות האם יש מקום להשוואה בין החובות הרגולטוריות.

דנה נויפלד: הדבר בכלל אינו דומה.

דנה נויפלד: אז אני רק רוצה לומר- שההטבה שניתנת מתגלגלת, אולי, אל הצופים - - רוברט אילטוב: כשערוץ 10 תרגם את הדברים לשפה הרוסית – הם בסוף ביטלו, כי זה עולה להם כסף.

מיכל בר דור: ערוץ 10 משלם הרבה יותר כסף להפקות מקור מאשר - -

רוברט אילטוב: הם ביטלו את התרגום לשפה הרוסית כי זה עולה להם כסף.

קריאות: - -

מיכל בר דור: אבל זה לא רלבנטי - -

מרינה סולודקין: לנו זה רלבנטי.

רוברט אילטוב: יש פה ציבור שגם משלם לנו משכורת – לך וגם לי, ואנחנו מייצגים אותו, מה לעשות?

מיכל בר דור: ההצעה שלכם תגרום לנו לשלם יותר כסף, יותר דמי מנוי.

דנה נויפלד: התשלום הזה מוטל על בעל הערוץ ולא מוטל על הצופים.

דנה נויפלד: זה נכון שבעקיפין זה מגולגל על הצופים, אבל צריך להבין שההטבה ישירה שנגזרת מהצעת החוק היא לכיסו של בעל הרישיון הייעודי ולא בהכרח לצופים.

רון אילון: אני אנסה להתייחס, ואני בטוח שיפריעו לי כאן באמצע, וזה בסדר.

רון אילון: אם לא הייתי מנכ"ל YES הייתי אומר כך: שהדיון הזה הוא יותר ממביש, מהטעם הפשוט: יש חברה שקוראים לה "ואש טלקנל" ידועה יותר בחדר הזה בתור ערוץ 9, והיא צריכה לשלם סכום של כ- 700 אלף בשנה, לחברה שקוראים לה YES.

רון אילון: בשביל זה אתם יושבים פה, דרך אגב, רבותיי.

רון אילון: אתם יושבים פה בשביל 700 אלף שקל בשנה.

רון אילון: והחברה הזו מסרבת לשלם, מטענות שונות.

אחמד טיבי: מי בעל החברה?

רון אילון: בעל החברה זה כנראה לב לבייב.

רוברט אילטוב: ולכם אין בעלים .

רוברט אילטוב: אתם באתם בהתנדבות כולכם.

רון אילון: ההבדל היחיד הוא - -

קריאה: זו פשוט חוצפה.

קריאה: - -

אחמד טיבי: נכון או לא נכון?

אחמד טיבי: יש לו נציגים אישיים פה.

אופיר אקוניס: מה זה נציגים אישיים?

אופיר אקוניס: נו, באמת - -

אחמד טיבי: חברי כנסת שעובדים מטעמו.

אופיר אקוניס: תודה, אנחנו מודים לך.

אופיר אקוניס: רון אילון בזכות דיבור.

אחמד טיבי: ואם תמשיכו אנחנו נזכיר שמות.

אופיר אקוניס: אנחנו מוחקים מהפרוטוקול - -

אחמד טיבי: לא למחוק.

אחמד טיבי: ללב לבייב יש אנשים שעובדים מטעמו, פה, בכנסת.

רוברט אילטוב: אתה מתכוון אלי, אדוני?

אחמד טיבי: אמרתי שאני לא אגיד שמות.

קריאה: אתה יכול להגיד שמות.

רוברט טיבייב: אתה מתכוון אלי?

אחמד טיבי: כל אחד יגיד מי מפעיל אותו.

אופיר אקוניס: כל חברי הכנסת הם נציגי ציבור.

אופיר אקוניס: נבחרו.

רון אילון: כשהערוץ זה קם, וחברת "ואש טלקנל" זכתה במכרז לשדר, היא ידעה שעליה לשלם.

רון אילון: חלפו 7 שנים והיא החליטה שהתשלום לא נוח לה.

רון אילון: דרך אגב, היא לא שילמה כמעט כלום מעולם.

רון אילון: נקרתה לדרכה הזדמנות, וההזדמנות היא לאסוף קבוצה של חברי כנסת, שיפטרו אותה מהתשלום.

רון אילון: אם לא הייתי מנכ"ל YES הייתי אומר לכם שבין בעיית "ואש טלקנל" לשלם 700 אלף שקל לשנה ובין המגזר הרוסי אין ולא כלום.

רון אילון: רק כדי לחזק את עמדתי – אתם יודעים שיש פה שתי מצלמות, כאן, באולם הזה.

רון אילון: אחת – של ערוץ 33 של הכנסת - - -

קריאות: ערוץ 99.

אופיר אקוניס: אל תערבב שמחה בשמחה – בקרוב ערוץ 33 מגיע לכאן, -- הצעת חוק לביטולו.

רון אילון: והמצלמה השניה היא של ערוץ 9, חברת חדשות שלו, שלא מפוקחת, ואני בטוח שהעורכים של ערוץ 9 בחדשות ישדרו כמו שצריך את הדיון הזה ויביאו לביטוי נאמן לכל הצופים שלהם את - -

אופיר אקוניס: יהיה סינק שלך, ושל חבר הכנסת ישראל חסון, כמתנגדים.

זאב אלקין: - -

אחמד טיבי: אותי אי אפשר לשכוח.

אופיר אקוניס: בכל הערוצים.

רון אילון: אנחנו לא עוסקים במגזר, רבותיי.

רון אילון: אתם יודעים מדוע.

רון אילון: – מאד פשוט: כש- YES הביאה ערוצים רוסים ושידרה אותם כחלק מחבילת הבסיס, ללא תשלום נוסף, חברת "ואש טלקנל" דאגה לכך שלא יהיו פרסומות בערוצים האלה, כאן, בישראל.

רון אילון: כלומר- שהיא תהיה המונופול על הפרסום לאוכלוסייה דוברת השפה הרוסית.

רון אילון: מה התוצאה של ההחלטה הזו?

רון אילון: שהערוצים הרוסיים האלה ששידרו לקהל הרוסי במסגרת חבילת הבסיס ב – YES -נסגרו.

רון אילון: כל מה שקרה הוא ש – YES,על מנת להציע אותם - -

דב אברמוביץ: את זה בג"ץ החליט.

רון אילון: אין ספק, בג"ץ.

רון אילון: אתם הייתם תומכים נלהבים.

רון אילון: מי הגיש את הבג"ץ?

דב אברמוביץ: בג"ץ מחליט.

אופיר אקוניס: מר אברמוביץ, אין כרגע דיון בינך לבין רון אילון.

אופיר אקוניס: בבקשה.

רון אילון: אנחנו גובים כסף על הערוצים האלה כי בעלי הערוצים, שהם לא פחות טובים מ "ואש טלקנל" לא מוכנים לשדר ללא פרסומות.

רון אילון: זאת אומרת, האוכלוסייה הרוסית משלמת יותר כסף בשביל לראות ערוצים ברוסית, בשביל לתמוך בחברת "ואש טלקנל", הידועה כ "ערוץ 9".

רוברט אילטוב: אתה גובה מהם דמי מעבר?

רון אילון: אני לא גובה מהם דמי מעבר.

רוברט אילטוב: למה?

רון אילון: אני אסביר לכם למה.

רון אילון: אני, דרך אגב, מוכן לא לגבות דמי מעבר מערוץ 9.

רון אילון: אני מקבל את הצעתך, גברתי, חברת הכנסת.

רון אילון: רק דבר אחד תעשו לנו: תפטרו אותנו מעונשם.

רון אילון: אנחנו מחויבים להעביר אותם.

רון אילון: החוק קבע, לא ביקשנו להעביר אותם.

רון אילון: כשאנחנו משלמים על תוכן זה תוכן שאנחנו בחרנו.

רון אילון: אם אנחנו טעינו, אנחנו משלמים על הטעות הזו.

רון אילון: אין לנו צופים.

רון אילון: פה, מדינת ישראל הכריחה אותנו להעביר אותם.

רון אילון: דבר שני – היא הכריחה אותנו לתת להם את ערוץ 9.

רון אילון: ולכן משלמים.

רון אילון: לי יש הצעה אחת: שחררו אותנו מהחובה לשדר אותם.

רון אילון: שחררו אותנו מהחובה לשדר אותם בערוץ 9, ואנחנו לא נבקש כלום.

רון אילון: ואם אנחנו נחליט שאכן הערוץ הזה הוא ערוץ בלתי רגיל, נחוץ לאוכלוסייה, ובלעדיו – אין לנו מנויים, אנחנו נקנה את התוכן מהם.

רון אילון: אם הוא כל כך טוב?

רון אילון: תנו לשוק החופשי לעבוד, מה איכפת לכם?

רון אילון: אבל אתם הרי לא תעיזו לעשות, כי אתם יודעים שהערוץ הוא איננו ערוץ שיודע לעמוד בפני עצמו.

רון אילון: יש עוד ערוצים ייעודיים - -

זאב אלקין: זה גם ההצעה שלך בעניין 2 ו – 10, אני מניח?

רון אילון: אני מבקש: אל תאיימו עלי.

זאב אלקין: לא, אני שואל.

רוברט אילטוב: רק אתה יכול לאיים פה?

מרינה סולודקין: כן, אתה מאיים בקול רם.

מרינה סולודקין: אתה מאיים.

מרינה סולודקין: אתה גם משפיל, גם אומר דברים שהלוואי שהנציגים שלו - - - אני חושבת שאם זה אפשר ללכת לבית משפט – אני בטוחה.

זאב אלקין: אגב, המשפט הזה – תשחררו אותנו מזה, כדאי לזכור אותו לדיון אחר, כשיהיה כאן דיון על הסוגיה של ה - DTT אנחנו בוודאי ניזכר בו.

זאב אלקין: עמדה מעניינת.

רון אילון: גם אז אמרנו.

רון אילון: זו עמדה מעניינת וחד משמעית.

פניה קירשנבאום: אולי כדאי לפתוח לשוק החופשי ונראה מי יקנה.

פניה קירשנבאום: ואז, אולי - -

רון אילון: דרך אגב, אני בעד, רק - -

קריאות: -

אופיר אקוניס: טוב, מר אילון, בוא תתכנס לסיום.

רון אילון: רק אני מבקש לתת לי, באמת, לסיים את דבריי.

רון אילון: אין לי בעיה עם ההפרעות, רק תנו לי לסיים.

אופיר אקוניס: אני מזכיר לך שגם אתה הפרעת לחברי הכנסת – אז - - זכותם להפריע.

רון אילון: אם כבר מדברים על אפליה, אז האפליה היא הפוכה.

רון אילון: אמרתם – ערוץ 2, אמרתם ערוץ 10.

רון אילון: ערוץ 2 ו – 10 נבחרו במכרז, שילמו כסף על המכרז הזה.

רון אילון: הם משלמים תמלוגים - -

רוברט אילטוב: וערוץ 9 לא נבחר במכרז?

רון אילון: כן, רק שהמכרז שהוא נבחר היה שהוא צריך לשלם כסף ל - -

רוברט אילטוב: מה לעשות?

רון אילון: אז אם הם רוצים להיות כמו ערוץ 2 ו – 10, שלא משלמים לנו כסף, ש- 1.

רון אילון: התחרות בפרסומות תהיה לכולם, לא רק בערץ 9 2.

רון אילון: ישלמו תמלוגים כמו כולם.

רוברט אילטוב: שישלמו גם מסים בישראל.

רון אילון: 3.

רון אילון: שיעמדו בחובת הפקות המקור כמו כולם 4.

רון אילון: שחברת החדשות שלהם תהיה מפוקחת כמו חברת החדשות של 2 וכמו חברת החדשות של 10.

רון אילון: אנחנו מדברים על ערוץ שמהיום שהוא קם, נבנה על אפליה לטובה.

רון אילון: אך ורק לטובה.

רון אילון: כל עוד הוא פעל בגדר כללי המשחק שהמדינה הגדירה לו – זה היה בסדר.

רון אילון: ככה הגדירה המדינה ערוץ ייעודי.

רון אילון: עכשיו מבקש הערוץ הזה להקים ייצור חדש, שמצד אחד לא משלם דמי מעבר, לא פועל בכללי המשחק הרגילים, ומצד שני לא חלות עליו כל החובות שחלות על ערוצים אחרים.

רון אילון: למה?

רון אילון: ודרך אגב, אם ההטבה הזו כל כך טובה, למה לתת אותה לחברה אחת?

רון אילון: תצאו במכרז.

רון אילון: תציעו מבנה חדש של ערוץ דובר שפה רוסית, למה החבורה הזו, שנכשלה בלהקים עסק כלכלי, למה החבורה הזו תקבל את הטבה?

רון אילון: תציעו לכל האוכלוסייה הרוסית שיקבלו את ההטבה הזו ונראה מי ייקח אותה.

רוברט אילטוב: YES הצליחה?

רוברט אילטוב: היא בא לבקש פה הטבות כל הזמן – היא הצליחה?

רוברט אילטוב: מה זה הדו פרצופיות הזו?

רון אילון: אני יודע שדבריי לא נעימים לאוזן - -

רוברט אילטוב: לא, הם נעימים, אבל אתה יודע – אתה גם רוצה לבוא ולבקש פה הטבות, כי אתה הצלחת.

רוברט אילטוב: אתה רווחי, הכל אצלך בסדר, וכל האחרים נכשלו.

רון אילון: אני רק רוצה לסיים – את כל הדברים האלה הייתי אומר אם לא הייתי מנכ"ל YES, אבל אני מנכ"ל YES ואני מנהל עסק כלכלי.

רון אילון: מה שאתם מבקשים פה, רבותיי, זה שבמקום שמדינת ישראל, אם היא חושבת, ו - -

מרינה סולודקין: אתה לא מדינת ישראל.

רון אילון: אני בוודאי לא, אבל אתם כנראה מדינת ישראל ואתם חושבים שצריך לתמוך - -

מרינה סולודקין: זה לא כנראה.

מרינה סולודקין: - - ריבון, ואת הקול של החתולים השמנים אנחנו לא צריכים לשמוע כאן.

רון אילון: אז רבותיי.

רון אילון: אנא שלמו, כמה שזה עולה.

רון אילון: תעבירו הצעת חוק שמסבסדים ערוצים ייעודיים, לא על חשבון YES ו – HOT ולא על חשבון אף אחד.

רון אילון: תעבירו הצעת חוק כזו ונשדר אותם בשמחה.

מיכל רפאלי כדורי: אני מתחברת למילה "עדינה" שאתה השתמשת בה בציניות כי אני לא יכולה במקום הזה להגיד מילה אחרת, אז אני אגיד שהדיון הוא ציני, אבל יש כאן כמה עובדות שצריכות להיות על השולחן, כי חוזר כל פעם השימוש בציבור הרוסי.

מיכל רפאלי כדורי: הציבור הרוסי אין בינו ובין הדיון הזה דבר ועניין.

מרינה סולודקין: זה את פוסקת.

מרינה סולודקין: מי את?

מיכל רפאלי כדורי: אני רוצה לדבר על עובדות.

מרינה סולודקין: אלה לא עובדות.

מרינה סולודקין: את לא מבינה כלום, לצערי הרב.

מיכל רפאלי כדורי: הערוץ הזה משודר בחבילת הבסיס.

מיכל רפאלי כדורי: 100 אחוז מהצופים הרוסים מקבלים אותו ללא תמורה נוספת.

מיכל רפאלי כדורי: החוק הזה אם הוא יעבור, לא יגיע אליהם, לא רלבנטי להם, לא נוגע לכיסם.

מיכל רפאלי כדורי: הוא גם לא נוגע לערוץ המוזיקה.

מיכל רפאלי כדורי: לא במקרה הם לא נמצאים פה.

מיכל רפאלי כדורי: הם הגיעו אתנו להסכם שהונח אתמול בבית המשפט.

מיכל רפאלי כדורי: הוא חתום, הוא סגור, הוא משולם.

מיכל רפאלי כדורי: הם לא ערוץ שמרוויח יותר מערוץ 9.

מיכל רפאלי כדורי: הם נבנו בדיוק באותו מתווה חוקי, ולכן, שיהיה ברור - -

מרינה סולודקין: מה עם הציבור ששומע ערוץ המוזיקה?

מיכל רפאלי כדורי: החוזה, אגב, לא מפריע לשמוע.

מיכל רפאלי כדורי: יש חוזה - - יש שידור, השידור ממשיך.

מיכל רפאלי כדורי: אגב, השידור המשיך גם 9 שנים כשלא שילמו.

מיכל רפאלי כדורי: אנחנו מעולם לא מנענו את השידור גם כשלא שילמו לנו.

מיכל רפאלי כדורי: השידור מתנהל גם עם חברות שלא משלמות לנו.

מיכל רפאלי כדורי: זו ההגינות שלנו.

מיכל רפאלי כדורי: אני רק מבקשת לחדד: ערוץ 24 לא נמצא פה כי זה לא מעניינו, ולכן תדעו שאתם עושים חקיקה - היא נקראת "חקיקה פרטית" בז'רגון של הכנסת אבל היא גם פרטית במובן של לחוקק חוק שמיועד לאדם מסוים.

יורם מוקדי: אדוני, יושב ראש הוועדה המשותפת, תודה רבה על רשות הדיבור.

יורם מוקדי: קודם כל – גילוי נאות: כשהייתי צעיר והייתי בשירות המדינה אז כתבתי את המכרז לערוץ הייעודי בשפה הרוסית, ואני מאד גאה בזה שיצא ערוץ ייעודי בשפה הרוסית.

יורם מוקדי: גם כתבתי מכרז לערוץ המוזיקה וגם הוא קיים.

יורם מוקדי: פורסמו 3 מכרזים נוספים- אחד לערוץ חדשות, אחד לערוץ מורשת ואחד – לערוץ ערבית.

יורם מוקדי: וכולם נכשלו.

יורם מוקדי: אני אציג את עצמי – אני סמנכ"ל תוכן ורגולציה בחברת HOT, ובעברי הייתי מנכ"ל מנהלת הסדרת השידורים וגם יושב ראש מועצת הכבלים, המועצה לשידורי כבלים ולווין.

יורם מוקדי: 3 ערוצים פורסמו ונכשלו כי לא היה מי שבא לקחת אותם – גם ערוץ בערבית, ואפשר להגיד רק לזכותה של המועצה, לרבות יושב ראש המועצה הנוכחי, שעושים כל מאמץ כדי שגם ייצא ערוץ ייעודי בשפה הערבית.

יורם מוקדי: בהצגת החוק נאמר שבעצם מקורו בזה שלא הגיעו להסכמות בנושא דמי המעבר של הערוצים הייעודיים.

יורם מוקדי: אני רק רוצה לספר לחברי הוועדה שחברת HOT חתמה כבר לפני שנים רבות על הסכם – גם עם ערוץ 9 וגם עם ערוץ 24, ערוץ המוזיקה, לגבי דמי מעבר.

יורם מוקדי: אין סכסוך, אין מחלוקת, אין שום דבר.

יורם מוקדי: יש הסכם כתוב, יש אפילו התחייבות של הצדדים של בכלל לא לקדם הצעות חוק בנושא הזה, אז אני בטוח שאם תינתן רשות דיבור לערוץ 9 הוא בוודאי גם יתנגד, כפי שהוא התחייב בהסכם.

קריאות: - - -

יורם מוקדי: החוק הנוכחי בנוי על זה שלוקחים שישית מקיבולת הכבלים ומפקיעים אותה לטובת ה - -.

יורם מוקדי: כך בנוי החוק הזה.

יורם מוקדי: במסגרת ההפקעה הזו המדינה יכלה להחליט שהיא מפקיעה שישית מקיבולת הכבלים לבעלי רישיונות שונים והמדינה תממן את ההפקעה הזו, והיא החליטה להשית את עלות ההפקעה הזו על הגורמים שיעברו, וקבעה הסדר שאומר שערוץ - - ייעודי ישלם דמי מעבר, הוא ינהל משא ומתן עם הכבלים ובהיעדר הסכמה יקבע שר התקשורת את דמי המעבר.

יורם מוקדי: מה שקרה הוא שאחרי שעלו ערוץ 9 ו-24 לאוויר, לקח הרבה זמן להגיע להסכמה הזו.

יורם מוקדי: היה משא ומתן מסחרי מאד מאד לא פשוט.

יורם מוקדי: כמובן שכל צד רצה להיטיב את מצבו, ובלחץ הרגולטורים של אז, לחץ כבד מאד על הצדדים להגיע לפשרה, בעיקר על הכבלים, הגיעו לפשרה הזו.

יורם מוקדי: כך שיש הסכם על דמי המעבר ולכן הצעת חוק, ככל שהיא נוגעת לכבלים, לא רלבנטית.

יורם מוקדי: יש שני ערוצים ייעודיים היום באוויר – לשניהם יש הסכם, הם מרוצים, לא שמעתי תלונות שלהם על דמי המעבר, הם עומדים בהסכם, והכל בסדר, מבחינתי.

יורם מוקדי: אם הכנסת חושבת שבכל זאת היא רוצה להשית את התשלום הזה על המדינה אז היא תקיים דיון על זה שהמדינה תממן את הדבר הזה.

יורם מוקדי: אבל אנחנו במצב שבו אנחנו עומדים במילתנו, אנחנו מקיימים את ההסכם הזה, ואני לא מבין למה אני נמצא בדיון הזה.

נגה רובינשטיין: שלוש נקודות בהמשך לדברים שאמרה דנה נויפלד ממשרד המשפטים.

נגה רובינשטיין: אנחנו מצטרפים לדברים שאמרה בכל פה.

נגה רובינשטיין: אני אגיד את הנקודה שהיא בעניי מאד משמעותית.

נגה רובינשטיין: אולי היא לא תהיה מאד רלבנטית לדיון אבל הצעת החוק הזו סותרת את עקרונות היסוד שעליהם מבוססת החקיקה של דיני התקשורת.

נגה רובינשטיין: יש כאן קניין פרטי עם אלמנטים ציבוריים, אבל בכל מקום שבו אנחנו באים וכופים יש איזושהי הצדקה לשלם – אלא אם יש טעמים מאד מאד ייחודיים.

נגה רובינשטיין: במקום הזה אנחנו נמצאים בסיטואציה שבה ערוץ 9 – וצריך לשים את הדברים על השולחן, כי הם כבר הושמו על ידיכם – ערוץ 9 זה הערוץ שבו אנו דנים – הוא הערוץ שבגינו מובאת החקיקה הזו.

נגה רובינשטיין: הדברים הועלו כאן

נגה רובינשטיין: גם על ידי חברי הכנסת.

נגה רובינשטיין: במקום הזה שאנחנו מדברים על חקיקה ייעודית – במובן הרע של המילה.

נגה רובינשטיין: חקיקה ייעודית, ספציפית, שבאה לתת הטבה לערוץ מסוים, תוך פגיעה בשוויון וגורמים אחרים, וצריך להגיד את זה.

רוברט אילטוב: איפה היית בערוץ 10 כשנתת להם הטבות?

רוברט אילטוב: איפה היה המשרד שלכם כשהיה ערוץ 10?

רוברט אילטוב: איזו חוצפה זו?

נגה רובינשטיין: אחרי שאני אסיים אני אשמח לענות לכל שאלה.

מרינה סולודקין: קודם כל – את לא יכולה.

מרינה סולודקין: תמיד השאלה - - 2010.

מרינה סולודקין: למה לא.

רוברט אילטוב: - - -

נגה רובינשטיין: אני אבקש את הגנת היו"ר.

אופיר אקוניס: אם תרצו תוכלו לשאול שאלות אחר כך.

נגה רובינשטיין: אני בשמחה אענה על כל שאלה לאחר שאסיים את הדברים שלי.

נגה רובינשטיין: למעט העובדה שיש כאן בעל רשיון שיש לו תשתית, שהתשתית הזו לא סתם נולדה- לא ביום אחד היא נמצאה באדמה, ותשתית הלוויין בשמיים.

נגה רובינשטיין: להעביר ערוץ עולה כסף.

נגה רובינשטיין: אם אנחנו כופים אנחנו חושבים שבגין זה צריך להיות תשלום.

נגה רובינשטיין: ואגב, עמדת הממשלה היא שגם ערוץ 1, 2, ו – 10 צריכים לשלם.

נגה רובינשטיין: ולכן, הצעת החוק הממשלתית שניצבת היום בפני ועדת הכלכלה בה מובעת עמדת הממשלה לפיה צריך להיות תשלום על ידי כל הערוצים.

נגה רובינשטיין: במובן הזה כמובן שלא יהיה היגיון ללכת ולפטור פה ערוצים ספציפיים.

נגה רובינשטיין: אני רוצה לומר שמה שנעשה כאן, בדיון הזה, לא עולה בקנה אחד עם מה שהוועדה הזו עשתה לפני שבוע, בראשותך.

נגה רובינשטיין: הוועדה כאן החליטה שהנושאים כולם כרוכים אחד בשני – נושא החבילה הצרה, נושא הפרסום, נושא התשלומים של ערוצים ייעודיים, ונושאים של ההטבות הרגולטוריות והמגבלות הרגולטוריות.

נגה רובינשטיין: לא יכול להיות ולא ניתן יהיה לשלוף אבן אחת מתוך אותו מכלול בשביל לתת הטבה מסוימת לערוץ מסוים.

נגה רובינשטיין: זאת אומרת, אי אפשר יהיה ביד אחת להצביע על הצעת החוק הזו וביד השניה להמשיך בדיון שהתקיים כאן בוועדת הכלכלה, בהרכבה כוועדת כלכלה, על אותו מכלול – שאדוני ישב כאן בשבוע שבעבר והסביר באופן מאד מפורט- אנחנו, כמובן, מקבלים את העמדה הזו – למה נקודה אחת לא יכולה להיבחן ולא הנקודה האחרת.

נגה רובינשטיין: לכן, בעינינו הדברים אינם עולים בקנה אחד.

נגה רובינשטיין: הנקודה האחרונה שאני רוצה להעלות – אם סבורים חברי הכנסת שכל ערוץ שהוא ערוץ ייעודי או ערוץ שמיועד לאוכלוסייה מסוימת, יש לגביו איזשהו כשל שוק מסוים, צריך לסייע לו, לא רק בדרך של פרסום אלא גם בדרך של מתן פטור.

נגה רובינשטיין: אנחנו מציעים שיינתן פרסום גם לכל ערוץ מקביל באותם נושאים.

נגה רובינשטיין: כך, למשל, אם יש ערוץ רוסי שמשודר על ידי גורמים אחרים – מפיקים עצמאיים, הטלוויזיה הרב ערוצית – הם יקבלו ממחר בבוקר פרסום.

נגה רובינשטיין: אם יש ערוץ מוזיקה שמשודר על ידי חברת HOT או על ידי חברת YES – מחר בבוקר יקבלו פרסום.

נגה רובינשטיין: אם אנחנו רוצים לסייע לסוג האוכלוסייה ולא לסוג הערוץ המסוים, אנחנו צריכים לתת את ההטבה הזו של פרסום ממחר בבוקר.

לאה ורון: הם יקבלו הטבה לשדר פרסומות.

ניצן חן: אני רוצה לחזור חזרה לסוף שנות ה- 90.

ניצן חן: הממשלה יזמה , בגלל שהיא הגיעה למסקנה שיש צרכים חברתיים שהערוץ הפתוח, המסחרי, לא נותן מענה, ויזמה להקים חמישה ערוצים ייעודיים.

ניצן חן: נכון שרק שניים קמו בעיקר בגלל מודל עסקי ובעיות של התכנות כלכלית.

ניצן חן: כל עוד נקודת ההנחה היא שיש כשל שוק וה- 5 נושאים הללו, ששניים הצלחנו, ושלושה אני עוד לא חושב שנצליח – אלה ערוצים ייעודיים שהוטלו עליהם חיובים רגולטוריים למכביר, והם נתונים תחת פיקוח מתמיד וקפדני של מועצת הכבלים והלוויין.

רוברט אילטוב: יש טענה ש - -

ניצן חן: מודל הפרסום – המדינה החליטה שיש צורך חברתי לערוצים האלה, ובגין זה היא גם נתנה להם - מונופול בפרסום.

ניצן חן: כי שאר הערוצים בכבלים ובלווין – אין להם פרסום, ולחמישה האלה – יש.

ניצן חן: חבל שחבר הכנסת טיבי לא נמצא כאן, אבל אני באמת חושב שאנחנו נעשה כל מאמץ ונמצא טייקונים, ואני לא יודע מה הם תנאי הסף להיות טייקון – אבל יש בהחלט סוללה נכבדה של אנשים, גם יהודים וגם ערבים שמוכנים להיכנס להרפתקה הזו, ושיהיה ערוץ ערבי מסחרי.

ניצן חן: מועצת הכבלים והלוויין החליטה ב-2004, ואם אני לא טועה, אז יושב ראש המועצה היה עורך הדין יורם מוקדי – לתמוך במתן פטור בדמי מעבר לערוצים הייעודיים.

קריאה: אם לא תהיה הסכמה.

ניצן חן: בסדר.

ניצן חן: יחד עם זאת, ואני בהחלט מתחבר עם סוף הדברים של עורכת הדין רובינשטיין – מכיוון שאנחנו לפני רפורמה, ומכיוון שיש לא מעט נושאים שצריכים לסגור אותם – DTTלמשל, כן או לא ערוצים ייעודיים, חבילה צרה, ערוצים פתוחים שצריכים לשלם דמי מעבר לפי הרפורמה המוצעת – ואם ערוץ 1, 2, ו – 10 ישלמו דמי מעבר, אין סיבה שהערוצים הייעודיים יקבלו פטור,

ניצן חן: כך שאני מציע, למרות שמבחינת הרציונל יש ערך חברתי לערוצים ייעודיים ומועצת הכבלים והלוויין כן התייחסה לנושא הזה, אני לא חושב שזו העת להצביע על ההחלטה הזו, למרות שליבי עם הערוצים הייעודיים ואני חושב שיש להם ערך חברתי חשוב וגם סוגיית דמי המעבר צריכה להיות נידונה בתוך הפאזל הכולל – כן או לא DTT, כן או לא חבילה צרה, כן או לא פרסום בתוך הכבלים והלוויין.

ניצן חן: לקחת, כמו שאמרה נגה רובינשטיין, אבן אחת כרגע, זה לא נכון.

ניצן חן: טקטית זה לא נכון, כי עוד לא הכרענו את סוגיית ה – DTT שהיא, לדעתי, הרבה יותר משמעותית מדמי המעבר.

ניצן חן: זו דעתי.

אופיר אקוניס: אני מאד מודה לכם על הדיון.

אופיר אקוניס: אבקש לקרוא את החוק.

ניר ימין: "הצעת חוק התקשורת (בזק ושידורים)(תיקון – חובת העברה ללא תשלום של שידורי ערוץ ייעודי), התש"ע-2010.

ניר ימין: תיקון סעיף 6לד 1.

ניר ימין: בחוק התקשורת (בזק ושידורים), התשמ"ב-1982, בסעיף 6לד (ב) , האמור בו יסומן "(1)" ואחריו יבוא: "(2) הוראות פסקה (1 ) לא יחולו על משדר ערוץ ייעודי כאמור בסעיף קטן (א3)".

אופיר אקוניס: הערות לנוסח?

דודי קופל: הנוסח, כפי שהוא כיום, חל אך ורק על בעל הרישיון הכללי לשידורי כבלים, דהיינו- חברת HOT ולא חל על בעל רישיון לשידורי לוויין, דהיינו חברת YES.

דודי קופל: דהיינו, אם הנוסח יעבור כמו שהוא, הערוצים הייעודיים יצטרכו לשלם דמי מעבר לחברת הלוויין.

זאב אלקין: ולכן – מה אתם מציעים?

נגה רובינשטיין: החוק הזה ממילא לא שוויוני.

דודי קופל: אנחנו לא מציעים, אנחנו מעירים.

מיכל רפאלי כדורי: זה נושא מהותי.

מיכל רפאלי כדורי: צריך להחזיר את זה למליאה ולוועדת השרים?

זאב אלקין: כשתהיי חברת כנסת תעלי הצעה לסדר היום ואנחנו נשקול את זה.

זאב אלקין: אנחנו, כמציעים, מקבלים את הערת הממשלה ומבקשים לשנות את הנוסח בהתאם.

זאב אלקין: בהחלט לא התכוונו להפלות בין HOT ל – YES.

זאב אלקין: יותר מזה – נאמר כאן על ידי HOT שיש הסכם, ואנחנו, אני חושב, נשקול לקראת קריאה שניה ושלישית להכניס, אולי, תיקון, שבמידה וקיימים הסכמים קיימים לפני כניסת החוק לתוקף, שהחוק לא יחול עליהם.

אופיר אקוניס: אז נצביע על הנוסח הזה?

אופיר אקוניס: אין נוסח אחר.

נגה רובינשטיין: מי שהיה לגישתכם בסדר, התקשר בהסכם – הוא יצטרך לשלם את הסכום, אבל מי שפטרו אותו בגלל ש0 8 שנים הוא לא שילם ולא הגיע להסכם – אז הוא ימשיך לא לשלם?

נגה רובינשטיין: זה המצב?

זאב אלקין: זה עוד לא נגמר, החקיקה.

אופיר אקוניס: הנוסח הוא לקריאה ראשונה, לא לקריאה שניה ושלישית.

אופיר אקוניס: זה לא הזמן.

אופיר אקוניס: עוד תהיה הידברות , חוזרים לכאן.

אופיר אקוניס: קודם כל – יוצאים לפגרה, יש לנו הרבה זמן לעבוד על זה.

דנה נויפלד: יש עוד הערות - -

אתי בנדלר: אני מבקשת שלפני ההערה, כיוון שאני מכינה את הצעת החוק, בסופו של דבר, קודם כל – אני מציעה לתקן את הנוסח כך שהוא יחול גם על בעל רישיון לשידורי לוויין.

אתי בנדלר: דבר שני – באשר להערה של חבר הכנסת אלקין - -

זאב אלקין: זה לא לעכשיו.

אתי בנדלר: אני גם לא מתייחסת לזה בדברי ההסבר.

אתי בנדלר: זאת אומרת, אני לא מתייחסת לתחולה של ההצעה.

אופיר אקוניס: הערתם, וההערה התקבלה על ידי המציעים.

אופיר אקוניס: יש עוד הערות.

אופיר אקוניס: אני מציע להעמיד להצבעה.

דנה נויפלד: אני מבקשת להעיר עוד הערה - ההצעה הזו חלה, כפי שהיא נוסחה, מהיום שבו היא תתפרסם ואילך.

דנה נויפלד: זאת אומרת שכל דמי המעבר שלא שולמו עד היום – לא תהיה שום מניע ה- -

זאב אלקין: כפי שהעירה היועצת המשפטית והשבתי לה בחיוב – שכל הנושא הזה ראוי שיידון לקראת קריאה שניה ושלישית.

זאב אלקין: אנחנו, כרגע, לא נתייחס אליו.

זאב אלקין: כל סוגיית העבר, הסכמים קיימים, תביעות שיש לגבי העבר – נתייחס בזמן - -

נגה רובינשטיין: אז אנחנו נתייחס .

אופיר אקוניס: מאה אחוז, כולם יתייחסו.

אופיר אקוניס: בשינויי הנוסח – נצביע על הנוסח הזה, אבל אנחנו אומרים שהוא יהיה בשינויי נוסח שיתוקנו ברוח הסכמת המציעים להצעת הממשלה.

אתי בנדלר: יתוקן סעיף נוסף.

אתי בנדלר: בסעיף הזה אני - - לשנות.

לאה ורון: לפני ההצבעה, אני רוצה להודיע מי יכול להצביע: חבר הכנסת אקוניס, חבר הכנסת אילטוב, חבר הכנסת טבייב, חברת הכנסת קירשנבאום – במקום חברת הכנסת שמטוב, חבר הכנסת אלקין, חבר הכנסת מיכאלי וחברת הכנסת סולודקין.

לאה ורון: חברי הכנסת שלא קראתי בשמם אינם יכולים להצביע.

אופיר אקוניס: אני מעמיד להצבעה.

אופיר אקוניס: מי בעד?

אופיר אקוניס: מי נגד?

אופיר אקוניס: אין נמנעים, אני מודה לכם ההצעה אושרה.

רוברט טיבייב: סליחה, רביזיה.

אתי בנדלר: בוועדת הכלכלה אין הצבעה ביום שבו מבקשים רביזיה.

אתי בנדלר: לא מייד אחרי ההצבעה.

אתי בנדלר: אין דבר כזה.

אופיר אקוניס: אין בקשה לרביזיה.

אופיר אקוניס: אני מודה לכם, הישיבה נעולה.

אתי בנדלר: הוגשה בקשה לרביזיה.

אופיר אקוניס: אתה מגיש את הרביזיה או מושך?

אופיר אקוניס: אין בקשה לרביזיה.

אופיר אקוניס: סליחה, הוא משאיר את בקשת הרביזיה.

אופיר אקוניס: אני מודה לכם, הישיבה נעולה.